# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **SC EUROESTPHARM SRL**, cu sediul in Măcin, str. Florilor, nr. 16-18, jud Tulcea, înregistrată la APM Tulcea cu nr. 6757/06.06.2017 în baza.

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.06.2017, că proiectul **„Construire spațiu comercial”,** propus a se realiza în intravilanul localității Jijila, str. Principală, nr. 98. B, judeţul Tulcea, identificat prin NC 34781, T 47, VH 1968**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0073 Macin – Niculitel.

- amplasamentul se află în intravilanul localitatii Greci, judeţul Tulcea, teren cu folosintă actuală curți-construcții. Pe amplasament nu au fost identificate specii de pasări sau alte specii de faună si habitate ale speciilor pentru care a fost declarată aria protejată ROSPA0073 Măcin – Niculițel și care ar putea fi afectate de implementarea proiectului .

- beneficiarul a obtinut Avizul Administratiei Parcului National Muntii Macinului cu nr. 205/20.06.2017

**Localizarea proiectului :**

- amplasamentul se află în intravilanul localitatii Jijila, str. Principală, nr. 98. B, judeţul Tulcea, pe un teren care face parte din zona de instituții publice și servicii de interes general.

**Caracteristicile proiectului :**

Proiectul prevede lucrari de realizarea unui spațiu comercial cu funcțiunea farmacie. Construcția va avea o suprafata construita de 105 mp și utilă de 95 mp. Sistemul constructiv al locuintei se va realiza din :

* Fundatii continue din beton armat .
* Structura metalică prefabricată, cu stalpi din metal
* Compartimentarea se va realiza din panouri de rigips carton.
* Tamplarie din PVC cu geam termopan .Invelitoarea va fi din tabla metalică.

 Alimentarea cu apa: din rețeaua de alimentare cu apa a localității;

 Canalizarea apelor uzate menajere: se va realiza un bazin betonat vidanjabil ( 6 mc);

 Energie termică: nu este cazul.

**Condiţiile de realizare a proiectului:**

Pentru a preveni și eventual a limita și elimina efectele unui posibil impact negativ (posibil doar pe perioada de desfasurare a lucrărilor), se vor lua de către beneficiar și antreprenorul general urmatoarele măsuri :

* Supravegherea lucrărilor în permanentă de către personal specializat și dirigintele de șantier ;
* Reducerea pe cât posibil a perioadei de execuție a lucrărilor de demolare;
* Pe parcursul execuției întreg perimetrul șantierului va fi împrejmuit, pentru a nu afecta vizual împrejurimile. Toate materialele folosite vor fi livrate de catre furnizori acreditați, transportul, manipularea si depozitarea acestora se va realiza făra a afecta mediul înconjurător.
* Toate lucrările se vor desfăsura strict pe amlasament, fără a afecta vecinătățile.
* Lucrările nu vor genera zgomote sau vibrații care sa deranjeze speciile pentru care a fost desemnata aria protejată ROSPA0073 Măcin – Niculițel.
* Nu se vor folosi echipamente de constructii mari care sa genereze zgomote si vibratii.
* Pe parcursul execuției se vor delimita zonele de depozitare pentru diverse materiale de cosntrucție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preaîntampina orice posibilă răspândire a acestora pe sol .
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei si vegetației din jurul amplasamentului.
* Toate deșeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfarșitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.1/04.01.2017, emis de Primaria Comunei Jijila .

Titularul proiectului va respecta conditiile impuse prin Avizul Administratiei Parcului Național Munții Măcinului, cu nr. 205/20.06.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Elena ENE